CELEX: 32019R0260
Language: sk
Date: 2019-02-14 00:00:00
Title: Vykonávacie nariadenie Komisie (EÚ) 2019/260 zo 14. februára 2019, ktorým sa mení vykonávacie nariadenie (EÚ) č. 180/2014, pokiaľ ide o objem tradičných obchodných tokov medzi niektorými najvzdialenejšími regiónmi Únie a Spojeným kráľovstvom

15.2.2019   
               
               
                  SK
               
               
                  Úradný vestník Európskej únie
               
               
                  L 44/1
               
            
         VYKONÁVACIE NARIADENIE KOMISIE (EÚ) 2019/260
         zo 14. februára 2019,
         ktorým sa mení vykonávacie nariadenie (EÚ) č. 180/2014, pokiaľ ide o objem tradičných obchodných tokov medzi niektorými najvzdialenejšími regiónmi Únie a Spojeným kráľovstvom
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 228/2013 z 13. marca 2013 o osobitných opatreniach v oblasti poľnohospodárstva v prospech najvzdialenejších regiónov Únie a o zrušení nariadenia Rady (ES) č. 247/2006 (1), a najmä na jeho článok 14,
         keďže:
         
                     (1)
                  
                  
                     Spojené kráľovstvo 29. marca 2017 predložilo oznámenie o svojom úmysle vystúpiť z Únie podľa článku 50 Zmluvy o Európskej únii. Zmluvy sa na Spojené kráľovstvo prestanú uplatňovať odo dňa nadobudnutia platnosti dohody o vystúpení alebo v prípade, ak sa tak nestane, dva roky po uvedenom oznámení, t. j. 30. marca 2019, pokiaľ Európska rada po dohode so Spojeným kráľovstvom jednomyseľne nerozhodne o predĺžení tejto lehoty.
                  
               
                     (2)
                  
                  
                     Dohoda o vystúpení, ktorá bola dohodnutá medzi vyjednávačmi, obsahuje postupy, ktoré umožnia uplatňovanie ustanovení právnych predpisov Únie na Spojené kráľovstvo a v Spojenom kráľovstve aj po dátume, keď sa zmluvy prestanú uplatňovať na Spojené kráľovstvo a v Spojenom kráľovstve. Ak uvedená dohoda nadobudne platnosť, vykonávacie nariadenie Komisie (EÚ) č. 180/2014 (2) sa bude uplatňovať na Spojené kráľovstvo a v Spojenom kráľovstve počas prechodného obdobia v súlade s uvedenou dohodou a prestane sa uplatňovať na konci tohto obdobia.
                  
               
                     (3)
                  
                  
                     V článku 15 ods. 1 vykonávacieho nariadenia (EÚ) č. 180/2014 sa stanovuje možnosť, aby hospodárske subjekty v rámci tradičných obchodných tokov alebo regionálneho obchodu vyvážali a v rámci tradičných obchodných tokov odosielali spracované výrobky obsahujúce suroviny, na ktoré sa vzťahuje osobitný režim zásobovania podľa článku 10 nariadenia (EÚ) č. 228/2013. Spracovatelia plánujúci vyviezť alebo odoslať takéto výrobky v uvedenom rámci tak môžu urobiť v rozsahu ročných množstiev stanovených v prílohách II až V k vykonávaciemu nariadeniu (EÚ) č. 180/2014. Zoznam tretích krajín, kam možno predmetné výrobky vyvážať, sa uvádza v prílohe VI k uvedenému nariadeniu.
                  
               
                     (4)
                  
                  
                     S cieľom zabrániť možnému narušeniu tradičných obchodných tokov medzi predmetnými najvzdialenejšími regiónmi a Spojeným kráľovstvom by sa mali objemy príslušných spracovaných výrobkov, ktoré sa v súčasnosti odosielajú z Madeiry a Kanárskych ostrovov do Spojeného kráľovstva ako členského štátu, v prílohách III a IV k vykonávaciemu nariadeniu (EÚ) č. 180/2014 uvádzať ako vývoz do tretích krajín. Okrem toho by sa Spojené kráľovstvo malo v prílohe VI k uvedenému nariadeniu označovať ako tretia krajina.
                  
               
                     (5)
                  
                  
                     Vykonávacie nariadenie (EÚ) č. 180/2014 by sa preto malo zodpovedajúcim spôsobom zmeniť.
                  
               
                     (6)
                  
                  
                     V súlade s článkom 4 ods. 3 nariadenia Rady (EHS, Euratom) č. 1182/71 (3) k ukončeniu uplatňovania aktov stanovenému k určitému dátumu dochádza uplynutím poslednej hodiny dňa zodpovedajúceho tomuto dátumu. Toto nariadenie by sa preto malo uplatňovať odo dňa nasledujúceho po dni, ktorým sa vykonávacie nariadenie (EÚ) č. 180/2014 prestane uplatňovať na Spojené kráľovstvo a v Spojenom kráľovstve.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Výboru pre priame platby,
                  
               PRIJALA TOTO NARIADENIE:
         
            Článok 1
            Prílohy III, IV a VI k vykonávaciemu nariadeniu (EÚ) č. 180/2014 sa menia v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
            Uplatňuje sa odo dňa nasledujúceho po dni, ktorým sa vykonávacie nariadenie (EÚ) č. 180/2014 prestane uplatňovať na Spojené kráľovstvo a v Spojenom kráľovstve.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. februára 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 78, 20.3.2013, s. 23.
         
            (2)  Vykonávacie nariadenie Komisie (EÚ) č. 180/2014 z 20. februára 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 228/2013 o osobitných opatreniach v oblasti poľnohospodárstva v prospech najvzdialenejších regiónov Únie (Ú. v. EÚ L 63, 4.3.2014, s. 13).
         
            (3)  Nariadenie Rady (EHS, Euratom) č. 1182/71 z 3. júna 1971, ktorým sa stanovujú pravidlá pre lehoty, dátumy a termíny (Ú. v. ES L 124, 8.6.1971, s. 1).
      
      
         
            PRÍLOHA
            Prílohy III, IV a VI k vykonávaciemu nariadeniu (EÚ) č. 180/2014 sa menia takto:
            
                        1.
                     
                     
                        Tabuľka týkajúca sa Madeiry v prílohe III sa mení takto:
                        
                                    a)
                                 
                                 
                                    riadky týkajúce sa položiek 1905 a 2009 a podpoložiek 2202 10 a 2202 90 sa nahrádzajú takto:
                                    
                                                „1905 
                                             
                                             
                                                116 100 
                                             
                                             
                                                400
                                             
                                          
                                                2009 
                                             
                                             
                                                *13 480 
                                             
                                             
                                                *20
                                             
                                          
                                                2202 10 
                                                2202 90 
                                             
                                             
                                                752 100 
                                             
                                             
                                                42 900 “
                                             
                                          
                              
                                    b)
                                 
                                 
                                    riadok týkajúci sa položky 2208 sa nahrádza takto:
                                    
                                                „2208 
                                             
                                             
                                                *24 800 
                                             
                                             
                                                *31 200 “
                                             
                                          
                              
                  
                        2.
                     
                     
                        V tabuľke prílohy IV sa riadok týkajúci sa podpoložky 1704 90 nahrádza takto:
                        
                                    „1704 90 
                                 
                                 
                                    417 500 
                                 
                                 
                                    229 000 “
                                 
                              
                  
                        3.
                     
                     
                        V prílohe VI sa text týkajúci sa Azor a Madeiry nahrádza takto:
                        „Tretie krajiny, do ktorých sa vyvážajú spracované výrobky v rámci regionálneho obchodu z Azor a Madeiry
                        
                        Angola, Guinea-Bissau, Južná Afrika, Kanada, Kapverdy, Maroko, Mozambik, Spojené kráľovstvo, Spojené štáty americké a Venezuela“.